[{"text_idx": "#000006", "text": "Microsofti tegevjuht Sadya Nadella. Autor/allikas: Scanpix/EPA"}, {"text_idx": "#000007", "text": "Microsofti tegevjuhi Satya Nadella hinnangul algab uus periood, kui osa senisest tarbijatest asuvad ise u\u0308heskoos sisu looma. Pa\u0308rast u\u0308hismeediaplatvormi TikTok ka\u0308est laskmist loodab Microsoft u\u0308lest osta Discordi vo\u0303i Pinteresti, vahendab R2 tehnikakommentaaris Kristjan Port."}, {"text_idx": "#000010", "text": "O\u0303petliku jutustuse teema kontuure vo\u0303ib a\u0308ra tunda 2014. aastast Microsofti tegevjuhi ametit pidava Satya Nadella hiljuti ajakirjandusele avaldatud na\u0308gemuses. Maailma tipus IT-ettevo\u0303tte juhi arusaami ja\u0308rgmise ku\u0308mne aasta suundumustest va\u0308a\u0308rib kuulata."}, {"text_idx": "#000011", "text": "Samas vo\u0303ib soovi korral tulevikukirjeldused tembeldada muinasjuttudeks. Need pole rohkemat, kui unistuste ja oletuste segus. Kuigi, Microsofti-suuruse ettevo\u0303tte puhul vo\u0303iks igaks juhuks arvestada USA 16. presidendi Abraham Lincolni mo\u0303tet, et parim viis tuleviku ennustamiseks on selle loomine."}, {"text_idx": "#000012", "text": "Satya Nadella ennustuse usutavuse poolt ra\u0308a\u0308givad mitmed asjaolud. Suurtel firmadel on palju kaotada ja sellest tulenevalt on neil va\u0308ikestest ettevo\u0303tjatest suurem surve ise tulevikku luues elluja\u0308a\u0308mist tagada. Suuruses peitub suurte tegude vo\u0303imekus. Nadella ja tema targad no\u0303uandjad on kindlasti la\u0308hiaastate arenguid korralikult analu\u0308u\u0308sinud. Vaevalt, et bo\u0308rsifirma juht pu\u0308u\u0308aks teadlikult rahvast hullutada ja eksitada."}, {"text_idx": "#000015", "text": "Nadella hinnangul algab uus periood, kui osa senisest tarbijatest asuvad ise looma. Mitte ainult bloge ja vloge tehes, vaid u\u0308heskoos. Ta toob na\u0308itena arvutima\u0308ngijaid. Paljud neist on digitaalsed ahjualused, kes vo\u0303iksid lo\u0303putult ma\u0308ngida, isegi kui alguses lubavad ko\u0303igest vaid natukene proovida."}, {"text_idx": "#000016", "text": "Viimasel ajal vo\u0303ib ma\u0308rgata ma\u0308ngijate u\u0308hisel platvormil Discord arenevat kogukondlikku loomingulisust. Sarnaste algatuste signaale leidub sotsiaalmeedias ja ilmselt mujaltki, kui vaid oskaks ma\u0308rgata. Isegi kirutud Zoomi-laadsetes keskkondades toimub ju kollektiivne tootmine ehk inimesi harjutatakse jne."}, {"text_idx": "#000017", "text": "Siinkohal vajab ta\u0308psustamist, et Microsoft on ostmas mainitud keskkonda Discord. Kuulduste ja\u0308rgi ku\u0308mne miljardi dollari eest, kuigi ettevo\u0303tte va\u0308a\u0308rtuseks hinnatakse umbes seitse miljardit. Ilusa jutu asemel rahaga ha\u0308a\u0308letamine suurendab Nadella ennustuse kaalukust. Kas ka usutavust? Microsoft on oluline pilveteenuse pakkuja, mille kasulikkus kasvab koos kollektiivse virtuaalse u\u0308histo\u0308o\u0308 ja grupiviisilise loomingulisuse ta\u0308rkamisega. Antud na\u0308ite ja\u0308rgi on firma vo\u0303ib-olla to\u0303esti tulevikku pigem tegemas kui oletamas."}, {"text_idx": "#000018", "text": "Kokkuvo\u0303tlikult vo\u0303iks uskuda, et inimkonnal saab kasvo\u0303i ajutiselt tarbimisest isu ta\u0308is ja neid kannustab soov midagi luua. See ei pea olema palgato\u0308o\u0308, kuna kasvav osa elu masinlikumast pingutusest paistab siirduvat robotitele. Inimestes on rohkesti kasutamata potentsiaali. Midagi, mida rutiinne to\u0308o\u0308 vo\u0303is tagasi hoida."}, {"text_idx": "#000027", "text": "Doktor Google'il lubati hakata ka inimeste treeneriks"}, {"text_idx": "#000038", "text": "Tehisintellekti edu lo\u0308o\u0308b arstiteaduse to\u0303eihale hingekella"}, {"text_idx": "#000047", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000049", "text": "Kristjan Port: ahv, fotograaf ja primatoloog la\u0308ksid kohtusse"}, {"text_idx": "#000052", "text": "Kristjan Port: milline firma on esimesena va\u0308a\u0308rt triljon dollarit?"}, {"text_idx": "#000053", "text": "Kristjan Port: kapitalism su\u0308nnitab tarbetut to\u0308o\u0308d"}, {"text_idx": "#000055", "text": "Kristjan Port: keskendumisvo\u0303imet langetab juba pelk telefoni la\u0308hedus"}]